ઉપરનો મંત્ર હોળીની રાત્રે વિધિપૂર્વક એક માળા જપ કરવાથી સિદ્ધ થાય છે. હોળીની રાત્રે પ્રગટતી જ્વાળાનો ધુમાડો કઈ દિશામાં જાય છે તેના પરથી પણ કેટલોક વરસાદનો અંદાજ મુકાય છે. ભારતીય જન જીવનમાં હોળી એક મુખ્ય તહેવાર છે. ફાગણ સુધી પૂનમના દિવસે ગુજરાતના ગામે ગામ હોળી પ્રગટાવવામાં આવે છે. ગામ લોકો હોળી માતાનાં દર્શન કરી હોળીમાં ધાણી, ચણાને ખજૂર નાખે છે. ખેડૂતો ડકલનો પૂળો હોળીની ઝાળે અડાડીને ઘરે લઈ જાય છે. કહેવાય છે કે આથી પશુધન રોગચાળાથી બચી જાય છે.